Elanie (Bestuurder) ‹ Onbeskaamd
1. Wat doen jy in die span & hoe lank is jy al deel van Onbeskaamd?
Hmmm… ekke is betrokke sedert die geboorte van Onbeskaamd! Die Here het al 2006 in my en my man (Stass) se harte begin voorberei vir hierdie avontuur! Die klink vreeslik formeel, maar ek is soort van die span se bestuurder, hanteer al die administrasie om dit en skryf ook van die liedjies.
2. Wat doen jy wanneer jy nie saam met Onbeskaamd toer nie?
Wanneer ek nie saam met Onbeskaamd toer nie, dan bestuur ek Onbeskaamd! Ek hanteer die interne werke van Onbeskaamd op 'n daaglike basis – kwotasies, besprekings, reëlings, skryf liedjies ens. Dan help ek ook met Stass Music se administrasie & probeer myself fotograaf hou!
3. Wat is jou gunsteling sanger en/of groep en hoekom?
Ek is absoluut mal oor Casting Crowns! Hulle boodskappe is eerlik & gryp my hart aan. Die boodskappe inspireer my om self te skryf en ook om self ondersoek te doen. Op die oomblik geniet ek ook baie vir Moriah Peters, Tenth Avenue North & Lady Antebellum. Op rustige dae werk Katie Melua goed vir my!
4. Deel iets van enige iemand in die team wat nie baie mense van weet nie
Hmmm…. Carindé is 'n recovering chocoholic & 'n kranige boervrou!
5. As jy een stukkie wysheid kan deel – wat sal dit wees?
Wie & wat jy in die dag is, moet jy in die nag wees… deursigtigheid is ononderhandelbaar!
6. Wat was die 1e Christelike album wat jy gekoop of ontvang het?
Oslo Gospel Choir! En kort op sy hakke was Carmen se "Yo Kidz", Petra se "Creed". O, genade – gee lekker mens se ouderdom weg!
Dankie Protea Cullifest Cullinan! Hoop julle het dit so baie geniet soos ons op die verhoog! Was weereens n voorreg… https://t.co/astQWkLClC 1 year ago